Diari Oficial de la Generalitat Valenciana


Sumari del DOGV 5353, del 25-09-2006 (2006/10968)

Informació pública de l'aprovació del projecte d'urbanització de Vistahermosa Oest, fase 1.
-------------------------------------------------------------------------------------------

### Dades del document

Número de DOGV
:   5353

Data del DOGV
:   25-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10944


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte d'urbanització de Vistahermosa Oest, fase 1. [2006/M10123]  
La Junta de Govern Local, en sessió celebrada el dia 24 de juliol de 2006, va adoptar d'entre altres, l'acord següent:  
14. Projecte d'urbanització de Vistahermosa Oest, fase 1: aprovació.  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
El Servici d'Obres i Projectes de la Gerència Municipal d'Urbanisme ha redactat el projecte d'urbanització de Vistahermosa Oest, fase 1, que té com a objecte l'establiment de les condicions necessàries per a dotar de servicis urbans l'àmbit comprés entre els carrers de Creu de Pedra i Germans Álvarez Quintero, l'avinguda d'Antonio Ramos Carratalá i carrer de Badajoz.   
La documentació integrant d'este és la següent:  
. Memòria.  
. Annexos a la memòria (característiques generals del projecte, planejament, justificació de preus, coordinació de servicis afectats, pla d'obra i classificació del contractista, estudi de seguretat i salut, relació valorada d'assajos, referència fotogràfica de l'estat actual, contribucions especials i justificació del coeficient K de costos indirectes).  
. Plans de situació, projecte sobre estat actual, demolicions, replantejament, perfil longitudinal, seccions transversals, pavimentació, sanejament, enllumenat públic, energia elèctrica, jardineria i xarxa de reg, senyalització, aigua potable, conducció de gas i telecomunicacions.  
. Plec de prescripcions tècniques particulars.  
. Mesuraments i pressupost, ascendint el pressupost base de licitació a la quantitat d'1.810.000,00 euros.  
El projecte es va exposar al públic per mitjà de Decret de la Regidoria d'Urbanisme, de data 3 d'abril de 2006, i se'n va inserir un edicte sobre això en el periòdic Información, de 24 de maig de 2006, en el Diari Oficial de la Generalitat número 5.274, del dia 6 de juny següent, i al tauler d'anuncis municipal.   
Durant el període expositiu no s'han presentat al·legacions.  
És procedent, en conseqüència, aprovar el projecte, segons establix l'article 152 de la Llei 16/2005, de 30 de desembre, de la Generalitat, Urbanística Valenciana, i és competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.  
Com a conseqüència del que s'ha exposat, la Junta de Govern Local, acorda:  
Primer  
Aprovar el projecte d'urbanització de Vistahermosa Oest, fase 1, redactat pel Servici d'Obres i Projectes de la Gerència Municipal d'Urbanisme, que afecta els carrers següents:  
. Carrer Creu de Pedra.  
. Carrer Jaime Galiana.  
. Carrer Jurista López Amo.  
. Carrer Doctor Fleming.  
. Carrer Germans Pinzón.  
. Carrer Goya.  
Segon  
Inserir un edicte amb el contingut de l'acord d'aprovació en el Butlletí Oficial de la Província d'Alacant i en el Diari Oficial de la Generalitat.   
I perquè així conste, i tinga els efectes procedents, amb l'avís de l'article 206 del Reial Decret 2.568/1986, de 28 de novembre, i a reserva dels termes que resulten de l'aprovació de l'acta corresponent, expedisc i firme el present, d'orde i amb el vistiplau de l'alcalde, a Alacant, 24 de juliol de 2006.  
Es publica perquè en prengueu coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'avisa que, contra l'esmentat acte, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptats .ambdós terminis. a partir de l'endemà de la publicació d'este edicte en el Butlletí Oficial de la Província d'Alacant.  
Alacant, 10 d'agost de 2006.. L'alcalde, p. d., la regidora d'Urbanisme: Sonia Castedo Ramos. El regidor secretari: Pedro Romero Ponce.